cyanic-selkie/wikianc huggingface dataset:
Klas 34-400-diesellokomotief
Tussen April 1973 en November 1974 het die Suid-Afrikaanse Spoorweë eenhonderd Klas 34-400 General Electric tipe U26C diesel-elektriese lokomotiewe in diens gestel, genommer in die reeks 34-401 tot 34-500.
Roy Stewart (stomrolprentakteur)
Roy Stewart (17 Oktober 1883 – 26 April 1933) was 'n Amerikaanse akteur en skrywer. Hy was bekend vir sy rolle in die rolprente The Learnin' of Jim Benton (1917), With Buffalo Bill on the U. P. Trail (1926), Daniel Boone Thru the Wilderness (1926), en The Lone Star Ranger (1930).
Nieu-Ierland
Nieu-Ierland (Engels: New Ireland, vroeër Duits: Neumecklenburg ) is ná Nieu-Brittanje die tweede grootste eiland binne die Bismarckargipel en behoort tot die eilandnasie Papoea-Nieu-Guinee. Die eiland is net noordoos van Nieu-Brittanje en noordwes van Bougainville geleë en maak deel uit van Melanesië. Dit vorm sedert 1977 die provinsie Nieu-Ierland. Nieu-Ierland het 'n bevolking van 118 350 in 2002 gehad en het 'n oppervlakte van 7 404 km². Die eiland skei die Bismarcksee in die suidweste en die Salomonssee in die suide van die oop Stille Oseaan in die noordooste.
Die eiland is in die 16de eeu deur die Spaanse ontdekkingsreisiger Pedro Fernández de Quirós vir Europa ontdek, in 1616 het die Nederlandse Jakob Le Maire en Willem Schouten voet aan wal gesit. Vanaf 1885 tot 1919 was die eiland deel van die Duitse kolonie Duits-Nieu-Guinee (Deutsch-Neuguinea) en is ná die Duitse hertogdom Mecklenburg genoem. Die kolonie is tydens een van die eerste veldslae tydens die Eerste Wêreldoorlog in 1914 deur Australiese magte aangeval en verower. Tussen 1920 en 1949 is die gebied deur Australië as 'n Volkebond-mandaat bestuur en ná die Britse Eiland Ierland hernoem. Tydens die Tweede Wêreldoorlog is Nieu-Ierland in Januarie 1942 deur Japannese magte aangeval en tot 1945 beset. In 1949 is die gebied deur die Verenigde Nasies tot 'n Trustgebied verklaar en nog tot 1975 deur Australië bestuur. Op 16 September 1975 het die eiland deel van die onafhanklike Papoea-Nieu-Guinee geword.
Digter
'n Digter is 'n skrywer van poësie (gedigte). 'n Skrywer wat woorde vir liedjies skryf word 'n teksdigter genoem.
Die woord 'digter' kom van die Latynse dictāre, wat 'om met nadruk te sê' beteken. Die woord 'digter' is, soos 'poësie', verwant aan die Griekse werkwoord ποιεῖν (poiein), wat onder andere 'om te skep' beteken.
Die digter kan gesien word as die erfgenaam van 'n lang mondelinge tradisie waarin die musikaliteit van die teks beklemtoon word. Digters bestaan ​​al sedert antieke tye, in verskillende kulture en tydperke. Die geskiedenis van digters is so uiteenlopend soos die literatuur wat hulle vervaardig het.
Hoewel mens na elke skrywer van 'n gedig kan verwys as die digter van die werk, word mense wat nooit enige gedigte gepubliseer het nie, nie gereken tot die beroepsgroep van digters te behoort nie. Om as digter te kwalifiseer moet die skrywer se poësie 'n integrale deel van sy letterkundige bydrae vorm. Mense wat net af en toe 'n gedig skryf bly skrywers.
Die romantiese beeld van die digter is iemand met verhoogde sensitiwiteit, 'n visioenêr.
Callyspongia diffusa
Callyspongia diffusa is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Callyspongia en tot die familie Callyspongiidae. Die wetenskaplike naam van die spesie is die eerste keer geldig gepubliseer in 1884 deur Ridley.
Kontinentale plat
’n Kontinentale plat of vastelandsplat is ’n onderwaterlandmassa wat van ’n kontinent af uitstrek en ’n gebied met relatief vlak water tot gevolg het. Baie van die platte is ontbloot tydens glasiale en interglasiale tye. Die plat om ’n eiland word ’n insulêre plat of eilandsplat genoem.
Beskrywing
Die kontinentale helling, tussen die kontinentale plat en die abissale vlakte (oseaan), bestaan uit ’n steil helling. Afsettings van die kontinent daarbo tuimel teen die helling af en vergader in ’n hoop aan die voet van die helling, wat as die kontinentale verheffing bekend is. Dit kan tot 500 km van die helling af strek en bestaan uit dik afsettings wat deur troebeldigtheidstrome van die plat en helling daarheen gevoer word. Die skuinste van die verheffing is tussen dié van die helling en die plat.
Volgens die Verenigde Nasies se konvensie oor seereg het die term "kontinentale plat" ’n regsdefinisie as die deel van die seebedding reg langs die kus van ’n spesifieke land, waartoe dit behoort.
FSV Frankfurt
FSV Frankfurt is 'n Duitse sportklub uit Frankfurt am Main, veral bekend vir sy sokkerafdeling.
Die klub is in 1899 gestig en speel in die skadu van sy groot stadgenoot Eintracht Frankfurt. In 1925 het die klub sy grootste prestasie behaal deur die eindstryd om die nasionale titel te haal, maar het 0-1 verloor teen 1. FC Neurenberg. In 1938 het die klub ook die eindstryd om die DFB-Pokal gehaal teen SK Rapid Wene (Oostenryk was toe nog 'n deel van Duitsland) en was vir 80 minute voor, maar daarna het Rapid 3 doele aangeteken.
Behalwe sokker, bied die klub ook atletiek, boks, veerpyltjies, handbal, yshokkie en tennis.
Swartwangparkiet
Die Swartwangparkiet (Agapornis nigrigenis) is 'n gelokaliseerde, algemene voël in sy klein gebied in Suidwes-Zambië. Die omvang van sy swerwery na Suider-Afrika is onbekend. Die voël se status is kwesbaar. Die voël is 14 – 15 cm lank en 35 - 46 g groot. In Engels staan die voël bekend as die Black-cheeked Lovebird.
Serwiese Republiek
Die Serwiese Republiek (Serwies: Република Српска (РС), Republika Srpska (RS)), is een van twee entiteite wat saam die federale staat Bosnië en Herzegowina vorm. Die andere entiteit is die Federasie van Bosnië en Herzegovina. In die daaglikse gebruik bly die naam van dié entiteit in nie-Slawiese lande meestal onvertaald as Republika Srpska, om verwarring met die land wat as Serwië bekendstaan, te vermy.
Hoewel die hoofstad van die Serwiese Republiek amptelik Sarajevo is, tewens die hoofstad van gehele Bosnië en Herzegowina, word die entiteit in die praktyk tot 1998 vanuit Pale en sedertdien vanuit Banja Luka bestuur.
Geskiedenis
Op die vooraand van die Bosniese Oorlog word die Serwiese Republiek Bosnië Herzegowina op 9 Januarie 1992 uitgeroep. Die konstitusie van dié republiek verklaar dat die grondgebied bestaan uit die Serwiese gebiede van Bosnië en Herzegowina, en uit die “gebiede van Bosnië en Herzegowina, waarin Serwiërs as 'n minderheid bestaan as gevolg van die volksmoord tydens die Tweede Wêreldoorlog”.
Verder verklaar die konstitusie dat die Serwiese Republiek Bosnië Herzegowina deel uitmaak van die federale republiek Joego-Slawië.
R555 (Suid-Afrika)
Die R555 is 'n streeksroete wat die R29-provinsiale in Springs, Gauteng met die R36-provinsiale pad in Mpumalanga, noord van Ohrigstad, verbind. Die roete begin waar dit aftak van die R29 in Boksburgweg in Springs en via Welgedacht, Main en Stoffbergstrate oor die Gauteng/Mpumalanga-grens gaan. Die roete gaan nou deur Sundra, Delmas en word medebeskryf met die R545 deur Ogies vir 580 m en kruis dan die N12-nasionale pad. Die roete gaan verby die R547 en kruis die N4-nasionale pad. Dit word dan medebeskryf met die R554 deur Witbank, verby die R575 en gaan deur Middelburg. Dit word medebeskryf met die N11-nasionale pad en gaan verby die R35 in Middelburg. Dit word medebeskryf met die R33 vir 3 km by Stoffberg en gaan verby die R577 by Roossenekal en word medebeskryf met die R37 tot in Burgersfort waar laasgenoemde aftak. Die roete eindig waar dit aansluit by die R36, 5 km noord van Ohrigstad.
SMS Seydlitz
Die SMS Seydlitz was 'n slagkruiser van die Duitse High Seas vloot tydens die Eerste Wêreldoorlog. Hy het 24 610 ton water verplaas en was toegerus met tien 11-duim, twaalf 5,9-duim kanonne en vier 20-duim torpedo buise. Vier stoomturbines van 89 700 skeeps perdekrag het hom aangedryf teen 27 knope.
Hy het deelgeneem aan die Slag van Doggersbank en die Slag van Jutland. Hy het Jutland as die beskadigste skip oorleef. Dit het bewys dat sy ekstra pantser ten koste van minder slaankrag 'n suksesverhaal was.
Mitchells Plain
Mitchells Plain‎ is in die 1970's as 'n township vir Bruin inwoners onder die destydse groepsgebiedewet aangelê. Hoewel Mitchells Plain‎ nie meer 'n uitsluitlik bruin woongebied is nie, is die bevolking steeds oorwegend Bruines. Met 'n geskatte bevolking van 310 485 mense bestaan Mitchells Plain‎ uit verskeie sub-afdelings wat die diversiteit en klasseverskille tussen inwoners aandui.
Frank Craven
Frank Craven (24 Augustus 1881 – 1 September 1945) was 'n Amerikaanse akteur, skrywer, en regisseur. Hy was bekend vir sy rolle in die rolprente State Fair (1933), Barbary Coast (1935), Our Town (1940), en Son of Dracula (1943).
Mitchells Plain
Demografie
Volgens data van die 2011-sensus wat deur Statistiek Suid-Afrika saamgestel is het Mitchells Plain die volgende demografie:
Misdaad
Op Vrydag, 12 Julie 2019, is die Suid-Afrikaanse Nasionale Weermag in onder meer Mitchells Plain ontplooi om hoë vlakke van misdaad, wat die Suid-Afrikaanse Polisiediens tot dusver nog nie onder beheer kon bring nie, te takel.
Grysappel
Die grysappel (Parinari curatellifolia) is 'n boom wat hoofsaaklik in Limpopo, Mpumalanga en die suide van die Krugerwildtuin voorkom. Hierdie boom is groot, immergroen en spreidend. Die sampioenvormige blaarkroon verskaf skadu. Hulle groei meestal in sanderige grond in oop bosveldgebiede. Die hout word moeisaam bewerk omrede dit silikakristalle bevat, wat meebring dat die bome selde afgekap word. Die vrugte is gesog onder die plaaslike bevolking en word ongeveer 5 cm lank. Dit het geel vrugvlees en is 'n lekkerny as dit ryp is. Die vrugte kan tot stroop verwerk word, en daar word ook koeldrank of bier van gemaak. Soms gee die boom 'n onaangename reuk af; die oorsaak is egter onseker.
Pakistanse Krieketraad
Die Pakistanse Krieketraad (Engels: Pakistan Cricket Board, afgekort “PCB”; Oerdoe: پاکستان کرکٹ بورڈ), voorheen bekend as die Raad vir Beheer van Krieket in Pakistan (Board of Control for Cricket in Pakistan, “BCCP”), is die bestuursliggaam wat krieket in Pakistan beheer. Die raad is by die Internasionale Krieketraad (IKR) geaffilieer en organiseer verskeie nasionale spanne, insluitend Pakistan se nasionale seniorkrieketspan vir mans (die Shaheens, Green Shirts, Men in Green of Cornered Tigers), vroue en jeug. Hulle is ook verantwoordelik vir die bestuur en organisasie van toets-, EDI- en T20I-reekse teen ander spanne, en vir die reëling van internasionale wedstryde tuis. Daarbenewens is die Pakistanse Krieketraad verantwoordelik vir inkomsteverkryging deur die verkoop van kaartjies, borgskappe en uitsaairegte, veral in verband met die Pakistanse span. Die Pakistanse Krieketraad het al opgetree as medegasheer van belangrike toernooie soos die krieketwêreldbekertoernooie in 1987 (saam met Indië) en 1996 (saam met Indië en Sri Lanka). Pakistan sal die komende Kampioenetrofee 2025 ook aanbied.
Nadat Pakistan onafhanklik geword het van die Britse Ryk in 1947, het professionele en amateurkrieket in dieselfde jaar begin, aangesien plaaslike infrastruktuur reeds gevestig was toe die land deel was van die Britse Raj. Die Pakistanse Krieketraad is op 1 Mei 1949 as Raad vir Beheer van Krieket in Pakistan gestig. Sedert 28 Julie 1952 is Pakistan ’n volle lid van die Internasionale Krieketraad (IKR) – op aanbeveling deur Indië – en mag dus toetskrieket speel, wat na die belangrikste en vernaamste internasionale krieketwedstryde verwys.
Kinders en jongmense word reeds op skool aan krieket bekend gestel en na gelang van hul belangstelling en talent begin hul met hul afrigting. Nes ander krieketnasies beskik Pakistan oor ’n o/19-nasionale span wat aan die o/19-krieketwêreldbeker deelneem. Pakistan A, oftewel Pakistan Shaheens, is die tweede nasionale span van Pakistan en van hul wedstryde geniet eersterangse of A-lys-status. Die belangrikste krieketligas in Pakistan is die Quaid-e-Azam-trofee in eersterangse krieket (ses spanne), die Pakistanse Beker in A-lys-krieket (ses spanne) en die Pakistanse Superliga in T20-krieket (ses spanne).
Gail O'Grady
Gail O'Grady (gebore 23 Januarie 1963) is 'n Amerikaanse aktrise en vervaardiger. Sy is bekend vir haar rolle in die rolprente She's Having a Baby (1988) en Deuce Bigalow: Male Gigolo (1999), en in die televisiereekse NYPD Blue (1993) en American Dreams (2002).
Ultraklank
Ultraklank is klank met 'n frekwensie hoër as die boonste hoorbaarheidsgrens van die mens, rondom 20 kilohertz/20 000 hertz. Sommige diere, soos honde, dolfyne, vlermuise en muise het 'n boonste hoorbaarheidsgrens wat baie hoër is as dié van die mens en kan hulle dus ultraklank ook hoor. Kinders kan sommige hoë-frekwensie klanke hoor wat volwassenes nie kan hoor nie, aangesien die boonste hoorgrens laer word met ouderdom.
Ryan Michelle Bathe
Ryan Michelle Bathe (gebore 27 Julie 1976) is 'n Amerikaanse aktrise en vervaardiger. Sy is bekend vir haar rolle in die rolprente All About Us (2007) en One for the Money (2012), en in die televisiereekse Boston Legal (2004) en This Is Us (2016).
Ultraklank
Geneeskundige sonografie
Geneeskundige ultrasonografie (sonografie) is 'n ultraklank gebaseerde diagnostiese beeldverwerkingstegnieke wat gebruik word om spiere en interne organe en ander interne organe te visualiseer om hulle grootte, struktuur en enige "patologiese letsels" vas te stel. "Verloskundige" sonografie word algemeen gebruik tydens swangerskap.
Ander geneeskundige aanwendings
Ultraklank vind ook ander terapeutiese toepassings:-
Industriële sonografie
Ultraklank word ook gebruik in die staalvervaardigingsnywerheid om foute in die metaal en sweisnate van drukvate en pype op te spoor. Die voordele van die tegnieke is dat dit nie die vernietiging van die monster vereis nie.
Verwildering van peste
Ultraklank bronne/luidspreker stelsels word bemark en beweer dat hulle rotte, muise en insekte verwilder, maar daar is egter geen wetenskaplike bewys dat hulle werk nie; beheerde toetse het getoon dat rotte en muise vinnig leer dat die luidsprekers skadeloos is.
Ultrasoniese disintegrasie
Sommige soorte ultraklank kan biologiese selle laat disintegreer insluitend sommige bakterieë. Die verskynsel vind toepassing in biologiese studies en die doodmaak van bakterieë in riool. Sien byvoorbeeld:-
Ander gebruike
Ultraklank kan onder sekere omstandighede eksotiese verskynsels teweeg bring soos die uitstraling van lig vanuit 'n medium wat aan die ultraklank blootgestel is. Hierdie verskynsels is ondersoek deels vanweë die moontlikheid van borrelfusie ('n hipotese bestaan dat 'n kernfusie reaksie plaasvind tydens sonoluminesensie ).
'n Algemene gebruik van ultraklank is vir afstandbepaling. Die basiese beginsel waarop hierdie toepassing berus is dat wanneer die ultrasoniese puls in 'n sekere rigting versend word dit terugreflekteer vanaf 'n voorwerp in die pad van die golf en die sender kan dan die eggo bespeur en die afstand tot die voorwerp bepaal vanuit die tydsinterval tussen die versending van die puls en die terugkeer van die puls by die versender.
Vlermuise gebruik egospeuring om hulle prooi op te spoor. Sonar is ook 'n ander gebruik van ultraklank.
Erzja
Erzja (эрзянь кель, erzjan kel) word deur sowat 500 000 mense gepraat in die noordelike, oostelike en noordwestelike dele van die Republiek van Mordowië en die aangrensende gebiede Nizjni Nowgorod, Tsjoewasjië, Penza, Samara, Saratof, Orenburg, Oeljanofsk, Tartarstan en Basjkortostan in Rusland. Sprekers kan ook gevind word in Armenië, Estland, Kasakstan en ander nuwe onafhanklike state in Sentraal-Asië.
Erzja word tans in die Cyrilliese alfabet geskryf sonder enige aanpassings aan die Russiese weergawe. In Mordowië is Erzja saam met Russies en Moksja ’n amptelike taal.
Die taal behoort tot die Mordwiens tak van die Fins-Wolgaïese tale, ’n subtak van die Oeraalse tale. Dit is nou verwant aan Moksja.
Kraai (sterrebeeld)
Die Kraai (Latyn: Corvus) is ’n klein sterrebeeld in die suidelike hemelruim. Dit bevat net 11 sterre wat met die blote oog sigbaar is (helderder as 5,5 mag). Dit is een van die 48 konstellasies wat deur die 2de-eeuse sterrekundige Ptolemeus beskryf is en is steeds een van die 88 moderne sterrebeelde.
Ruimtevoorwerpe
Vier hoofsterre, Delta Corvi, Gamma Corvi, Epsilon Corvi en Beta Corvi, vorm ’n asterisme wat bekend is as "Spica se Seil" of "die Seil". Epsilon en Delta dien as aanwysers na die ster Spica.
31 Crateris, wat aanvanklik as deel van die Beker beskou is, is ’n ster van 5,2 mag wat eers verwar is met ’n maan van Mercurius.
Die Antenne-sterrestelsels is twee interaktiewe sterrestelsels, NGC 4038 en NGC 4039, wat van die Aarde af lyk of hulle hartvormig is. Albei sterrestelsels was spiraalstelsels en ondergaan tans geweldige stervorming vanweë die interaksie van gaswolke. Hulle is 800 miljoen ligjare van die Aarde af en albei het verskeie ultralhelder X-straal-bronne, waarvan die oorsprong onbekend is. Sterrekundiges vermoed dit is dubbelsterre van ’n skaars soort wat X-strale uitstraal, of swartkolke.
Die middel van die Kraai bevat die planetêre newel NGC 4361. Dit lyk soos ’n ovaal sterrestelsel, maar die ster van 13 mag in sy middel gee sy ware aard weg.
Mitologie
Die Kraai word geïdentifiseer met ’n verhaal in die Griekse mitologie waarin ’n kraai Apollo bedien en gestuur word om water te gaan haal. Op pad rus die kraai lank en nadat hy eindelik die water in ’n beker opgeskep het, neem hy ’n waterslang terug as verskoning omdat hy so lank gevat het. Apollo besef egter wat gebeur het. Hy is woedend en werp die kraai, beker en slang in die lug in. So het die sterrebeelde Kraai, Beker en Noordelike Waterslang ontstaan.
Erzja
Alfabet
Die moderne Erzja-alfabet is dieselfde as vir Russies:
Daishiro Yoshimura
Daishiro Yoshimura (吉村 大志郎) was 'n voormalige Japannese sokkerspeler. Hy het vir die Japanse nasionale sokkerspan uitgedraf.
Whit Stillman
Whit Stillman (gebore 25 Januarie 1952) is 'n Amerikaanse akteur, regisseur, skrywer, en vervaardiger. Hy is bekend vir sy rolle in die rolprente Metropolitan (1990), Barcelona (1994), The Last Days of Disco (1998), en Love & Friendship (2016).
Action Directe
Die Action Directe is 'n linkse terreur-organisasie in Frankryk, wat in die tydperk tussen 1979 en 1987 vir meer as vyftig aanslae verantwoordelik is, waarby onder meer die generaal René Audran en die bestuurder van die Franse motorvervaardiger Renault, George Besse, vermoor is.
Die Action Directe ontstaan in die laat sewentigerjare as 'n anti-kapitalistiese Marxisties-Leninistiese groepering, wat in die naam van die Franse werkersklas optree en moontlik ook kontakte onderhou met die Duitse RAF (Rote-Armee-Fraktion, soms ook Baader-Meinhof-bende genoem) en die Italiaanse Brigate Rosse (Rooi Brigades).
In teenstelling met die Duitse regering is die Franse owerhede aanvanklik eerder terughoudend teenoor die aanslae van die Action Directe. Frankryk word in dié tydperk deur 'n Sosialisties-Kommunistiese koalisie geregeer wat net soos 'n groot aantal intellektueles nie daarvan oortuig is dat die linkse terrorisme enige bedreiging vir die staat inhou nie, en die Franse owerhede bied selfs asiel vir Italiaanse terroriste, wat destyds as politieke vlugtelinge beskou is.
Tydens 'n amnestie in die herfs van die jaar 1981 word 'n aantal anargistiese en linkse gevangenes vrygelaat, waaronder ook Jean-Marc Rouillan, een van Action Directe se aanvoerders.
Die houding teenoor Action Directe verander in die jare 1983 en 1984, toe aanslae van die groep die eerste menselewens eis. Ná die koelbloedige moorde op generaal Audran in Januarie 1985 en die Renault-bestuurder Besse in November 1986 reik die owerhede lasbriewe vir die inhegtenisneming van die aanvoerders - onder meer Jean-Marc Rouillan en Nathalie Ménigon - uit. Enkele maande later, op 21 Februarie 1987, is die leiers van die Action Directe - Rouillan, Ménigon, Régis Schleicher, Joëlle Aubron en Georges Cipriani op 'n plaas naby Orléans deur die polisie betrap.
Kunstenaarskolonie Worpswede
Die Kunstenaarskolonie Worpswede (Duits: Künstlerkolonie Worpswede) was 'n lewens- en werkgemeenskap van kunstenaars wat in 1889 in die dorp Worpswede (tans Nedersakse in Noord-Duitsland), sowat 18 kilometer noordoos van Bremen, gestig is. Worpswede het sodoende die tuisdorp van beduidende impressionistiese en ekspressionistiese Duitse kunstenaars geword.
Geskiedenis
duimnael|Worpswede: Bonze des Humors van Bernhard Hoetger, 1914 als kopie van een kleinplastiek (1912) ontstaan
In 1889 het die kunstenaars Fritz Mackensen, Hans am Ende en Otto Modersohn hulle in die dorp Worpswede gevestig en hier 'n kunstenaarskolonie gestig. In 1893 het Fritz Overbeck en in 1894 Heinrich Vogeler by hulle aangesluit, terwyl Carl Vinnen uit Beverstedt informele kontak met die groep gehad het. Paula Becker, wat in 1901 met Otto Modersohn sou trou, het haar in 1898 in Worpswede gevestig waar Fritz Mackensen skilderlesse aan haar gegee het.
In 1895 het Heinrich Vogeler die voormalige plaashuis Barkenhoff gekoop wat hy volgens die Art Nouveau-styl omgebou het. Die Barkenhoff het vervolgens tot die sentrum van die kunstenaarsbeweging in Worpswede ontwikkel. Die eenvoudige landelike lewe en die Noord-Duitse landskapstoneel het ook skrywers soos Rainer Maria Rilke, sy latere vrou, die beeldhoueres Clara Westhoff, en Manfred Hausmann geïnspireer. Die argitek Bernhard Hoetger, skepper van die Böttcherstraße in Bremen, het in Worpswede ekspressionistiese baksteengeboue en -monumente geskep soos die Niedersachsenstein op die klein bergspits Weyerberg, wat met 'n hoogte van 50 meter bo-oor die heidelandskap van Worpswede verrys.
Die kunstenaars het veral belang gestel in die landskap se natuurlike lig, die landelike motiewe en landskapstonele, maar was ook gedryf deur romantiese verlange na die idille van die eenvoudige boerelewe in die natuur. Die kunstenaars se kunsgalerye en ateljees staan vandag oop vir besoekers, en daar woord ook gereeld uitstallings gehou.
Nick Moran
Nick Moran (gebore 23 Desember 1969) is 'n Engelse akteur, vervaardiger, en skrywer. Hy is bekend vir sy rolle in die rolprente Lock, Stock and Two Smoking Barrels (1998), The Musketeer (2001), Harry Potter and the Deathly Hallows: Part 1 (2010), en Harry Potter and the Deathly Hallows: Part 2 (2011).
Kuniya Daini
Kuniya Daini (大仁 邦彌) is 'n voormalige Japannese sokkerspeler. Hy het vir die Japanse nasionale sokkerspan uitgedraf.
Kavaliers
Kavaliers kan na een van die volgende verwys:
Simone Battle
Simone Battle (17 Junie 1989 – 5 September 2014) was 'n Amerikaanse aktrise. Sy is bekend vir haar rolle in die rolprent We the Party (2012) en in die televisiereeks Zoey 101 (2005).
2011 Belgiese Grand Prix
Die 2011 Formule Een Belgiese Grand Prix is op 28 Augustus 2011 op die Circuit de Spa-Francorchamps, in België, gehou. Dit was die twaalfde wedren van die kampioenskapseisoen en is deur Sebastian Vettel in 'n Red Bull-Renault gewen.
James Craven (Amerikaanse akteur)
James Craven (2 Oktober 1892 – 29 Junie 1955) was 'n Amerikaanse akteur. Hy was bekend vir sy rolle in die rolprente The Green Archer (1940), White Eagle (1941), Captain Midnight (1942), en Strange Gamble (1948).
Mynbedryf van Suid-Afrika
Diamant- en goud-produksie is nou veel laer as op hul hoogtepunte, hoewel Suid-Afrika steeds nr. 5 in goud is, maar Suid-Afrika bly 'n horing van oorvloed van minerale rykdom. Die land is die wêreld se grootste produsent van chroom, mangaan, platinum, vanadium en vermikuliet. Hy is die naasgrootste produsent van ilmeniet, palladium, rutiel en sirkonium. Hy is ook die wêreld se derde grootste steelkooluitvoerder. Suid-Afrika is ook 'n groot produsent van ystererts; in 2012 het hy Indië verbygegaan om die wêreld se derde grootste verskaffer van ystererts aan China te word, die wêreld se grootste verbruiker van ystererts.
Geskiedenis
Die ontdekking van diamante en goud het 'n belangrike rol gespeel in die groei van die vroeë Suid-Afrikaanse ekonomie. Duisende mense het hulle na Kimberley gehaas nadat diamante daar ontdek is om munt daaruit te slaan. Die Britte het later die streek Griekwaland-Wes geannekseer, 'n gebied wat die diamantvelde ingesluit het. In 1868 het die republiek probeer om areas na aan die pas ontdekte diamantvelde te annekseer, waarteen die nabygeleë Britse koloniale regering kapsie gemaak het. Hierdie anneksasies het later tot die Eerste Vryheidsoorlog van 1880–1881 gelei.
Goud is ontdek in die gebied wat bekend gestaan het as die Witwatersrand, wat gelei het tot wat later bekend sou staan as die Witwatersrand-goudstormloop van 1886. Soos die vroeëre diamantontdekkings het die goudstormloop veroorsaak dat duisende buitelanders na die area gestroom het. Dit het die politieke spanning in die area verhoog, wat uiteindelik bygedra het tot die Tweede Vryheidsoorlog in 1899. Die eienaarskap van die diamant- en goudmyne het in die hande geval van enkele entrepreneurs, meestal van Europese afkoms, wat bekend gestaan het as die Randhere. Suid-Afrika en die wêreld se grootste diamantmynmaatskappy, De Beers, is gestig deur baron Nathaniel Mayer Rothschild in 1887, en Cecil John Rhodes het in 1888 die stigtervoorsitter van die direksie geword. Cecil Rhodes se plek is later oorgeneem deur sir Ernest Oppenheimer, medestigter van die Anglo-American-korporasie saam met J.P. Morgan.
Die goudmynbedryf het deur die grootste deel van die 20ste eeu aanhou groei en aansienlik bygedra tot die drievoudige vermeerdering van die ekonomiese waarde van die Unie van Suid-Afrika, soos dit toe bekend gestaan het. Veral die inkomste van gouduitvoer het voldoende kapitaal verskaf om broodnodige masjinerie en petroleumprodukte te koop om 'n al groter wordende vervaardigingsbedryf te ondersteun.
In 2007 het Suid-Afrika se mynbedryf 493,000 werkers in diens gehad. Die bedryf verteenwoordig 18% van Suid-Afrika se bruto binnelandse produk van VSA$588 miljard.
Warm Neptunus
’n Warm Neptunus is ’n soort reuseplaneet met ’n massa soortgelyk aan dié van Uranus of Neptunus wat naby aan sy ster wentel, gewoonlik binne 1 AE (die afstand tussen die Son en die Aarde). Die eerste warm Neptunus wat met sekerheid ontdek is, was Gliese 436 b in 2007. Dit is ’n eksoplaneet sowat 33 ligjare van die Aarde af. Onlangse navorsing het ’n groter potensiële teenwoordigheid van warm Neptunusse in die Melkweg onthul as wat vroeër gedink is. Warm Neptunusse kan ontstaan óf op die plek waar hulle wentel óf op ’n ander plek.
Mynbedryf van Suid-Afrika
Steenkool
Die steenkoolbedryf het in 2019 altesaam 92 230 werknemers in diens gehad teenoor 86 647 in 2018. Dit verteenwoordig ongeveer een uit elke vyf mynwerkers in Suid-Afrika.
Charles J. Stine
Charles J. Stine (19 Augustus 1869 – 5 Januarie 1934) was 'n Amerikaanse akteur.
Mynbedryf van Suid-Afrika
Steenkool
Produksie van steenkool het in 2019 altesaam 258,9 miljoen ton beloop teenoor 253 miljoen ton in 2018. Totale verkope in 2019 was R139,3 miljard. Die steenkoolbedryf het in 2019 sowat R61 miljard aan die verkryging van goedere en dienste bestee, waarvan die meeste van plaaslike verskaffers was.
Goud
Suid-Afrikaanse goudmyne dra 4.2 persent by tot wêreldwye goudproduksie. Ondanks ŉ skerp afname in goudproduksie in die land, bly die Witwatersrand-kom die wêreld se grootste goudhulpbron.
Leskovac
Leskovac (Serwies: Лесковац) is 'n stad en munisipaliteit in die suide van Serwië. Dit is ook die administratiewe senter van die Jablanica-distrik. Volgens die 2011 sensus het die stad 60 288 inwoners, terwyl die munisipaliteit 144 206 inwoners het.
Mynbedryf van Suid-Afrika
Goud
Gedurende 2019 is goudverkope van R72,5 miljard aangeteken, effe meer as 2018 se R70 miljard. Volgens die Mineraleraad van Suid-Afrika, die bedryfsorganisasie vir alle mynbouprodusente, het die werkerskorps in goudmynbou van 100 189 in 2018 tot 95 130 in 2019 afgeneem. “Indiensneming in die goudsektor het sedert die 1980’s afgeneem,” sê die raad.
Warm Neptunus
Algemene eienskappe
Omdat warm Neptunusse so na aan hulle ster geleë is, is hulle kans op ’n oorgang soveel groter as dié van dieselfde grootte planete wat verder van die ster af lê. Dit vergroot die kans dat hulle deur die oorgangsmetode opgespoor kan word.
Mynbedryf van Suid-Afrika
Goud
Terselfdertyd het produktiwiteit van arbeid begin daal en lone begin styg. Ondanks die daling in werkergetalle, het elke goudmynwerker tussen vyf en 10 afhanklikes. Aan die ander kant sorg elke goudmynwerker indirek vir twee werksgeleenthede elders.
Die kwynende belang van Suid-Afrika as goudprodusent blyk ook uit die skerp afname in die getal genoteerde goudmyne op die Johannesburgse aandelebeurs. Dit is ironies, want die aandelebeurs is juis in 1887 gestig tydens die goudstormloop aan die Witwatersrand. In 1983 was daar minstens 58 genoteerde goudmynprodusente op die beurs. Op 1 Maart 2022 was daar sewe maatskappye oor.
In 1978 het goudproduksie 60 persent bygedra tot Suid-Afrika se totale mynbou-uitset. Teen 2019 het dit tot 11,5 persent teruggesak.
Onder die land se goudmyne is twee van die diepste myne in die wêreld. Die Oos-Rand-myn in Boksburg is 3,585 meter diep. 'n Effens vlakker myn is TauTona in Carletonville, hoewel daar planne is om aan 'n uitbreiding van die TauTona-myn te begin werk, wat die diepte tot 3,900 meters sal laat toeneem, wat die huidige rekord sal oortref. Teen hierdie dieptes is die temperatuur van die rotse 60 °C.
Warm Neptunus
Algemene eienskappe
Die eerste teoretiese studie oor hoe warm Neptunusse kan vorm, is in 2004 gedoen. As hulle op ’n ander plek as hulle huidige wentelbane gevorm het, het hulle dalk groter hoeveelhede ysige, vlugtige stowwe. Indien nie, moet hulle swaarder elemente heeltemal hittebestand wees.
Mynbedryf van Suid-Afrika
Goud
Die goud in die Witwatersrand-kom-gebied is gestort in antieke rivierdeltas, nadat dit daarheen gespoel is van die omliggende goudryke groensteenstroke aan die noorde- en westekant. Rodium-osmium-isotoopstudies dui daarop dat die goud in dié minerale-neerslae gekom het van die ongewone drie miljard jaar oue pallium-inpersings, wat bekend staan as komatiites, wat in die groensteenstroke voorgekom het. Die Vredefortkoepel en die nabygeleë Bosveldstollingskompleks is albei sowat 'n miljard jaar jonger as die aanvaarde ouderdom van die goudneerslae.
Diamante
Sedert diamante in 1868 in Kimberley ontdek is, is Suid-Afrika 'n wêreldleier in diamantproduksie. Die vername bronne van diamante in die land, insluitend sewe groot diamantmyne oor die land heen, word deur die De Beers Consolidated Mines-maatskappy beheer. In 2003 het De Beers se bedrywighede vir 94% van die totale uitset van 11,900,000 karaat (2.38 ton) gesorg. Die syfer sluit sowel edelstene as nywerheidsdiamante in. Diamantproduksie het in 2005 tot meer as 15,8000,000 karaat (3.16 ton) gestyg.
Warm Neptunus
Algemene eienskappe
Ongeag die manier waarop hulle gevorm het, behoort warm Neptunusse ’n groot deel (volgens massa) gas te bevat, hoofsaaklik waterstof en helium, wat ook die grootste deel van hulle volume sal uitmaak.
Mynbedryf van Suid-Afrika
Platinum en palladium
Suid-Afrika produseer meer platinum en soortgelyke metale as enige ander land. In 2005 is 78% van die wêreld se platinum in Suid-Afrika geproduseer, asook 39% van die wêreld se palladium. Meer as 163 000 kg platinum is in 2010 geproduseer, wat 'n uitvoerinkomste van VSA$3.82 miljard verdien het. Tans is Rusland en Suid-Afrika die grootste palladiumprodusente in die wêreld.
Chroom
Chroom is nog 'n voorste produk van Suid-Afrika se mynbedryf. Die metaal, wat in vlekvrye staal en 'n verskeidenheid ander nywerheidstoepassings gebruik word, word op 10 terreine oor die land heen gemyn. Suid-Afrika se produksie van chroom was 100% van die wêreld se totale produksie in 2005, en het bestaan uit 7,490,000 metriese ton materiaal.
Mangaan
Suid-Afrika beskik oor tussen 75% en 80% van die wêreld se geïdentifiseerde mangaanreserwes en ongeveer 24% van die wêreld se totale reserwes, wat hoofsaaklik in die Noord-Kaap gevind word. Daar is 22 mangaanmyne in Suid-Afrika, waarvan slegs vier op die Johannesburgse aandelebeurs genoteer is. Die getal werkers in mangaanmyne neem stelselmatig toe. In 2012 het mangaanmyne 6 812 werkers in diens gehad en teen 2019 het dit tot 10 032 gegroei. Die totale besteding deur hierdie myne binne die ekonomie het R22.6 miljard in 2019 beloop.
Werksomstandighede
Die toestande op die meeste Suid-Afrikaanse myne is soortgelyk aan myne elders, behalwe op die goudmyne waar die lae geotermiese gradiënt, met ander woorde die koers waarteen die temperatuur met diepte styg, wat dikwels so min is as 9 °C per kilometer diepte (vergeleke met 'n wêreldgemiddelde van sowat 25 °C/km) en dit, tesame met nou en onafgebroke ertsinhoud in harde rotse maak dit moontlik om op dieptes te myn wat nêrens anders in die wêreld moontlik is nie.
Silikastof is 'n altyd teenwoordige potensiële gevaar sodat alle boorstof en los klippe te alle tye nat gehou moet word om silikose, 'n dodelike siekte wat die longe aanval, te verhoed. Omdat die ertsriwwe so nou is, is meganisasie nie moontlik nie en die werk is baie arbeidintensief. Die ventilasievereistes om werksomstandighede draaglik te maak is geweldig en in die goudmyne is die vars lug wat ingepomp word 6 kubieke meter per sekonde per 1,000 ton rots wat per maand gemyn word.
Nog 'n ernstige probleem is hitte. In dieper myne is die verkoeling van die ingepompte lug dikwels nodig om werksomstandighede draaglik te hou. Die verkoeling gebruik baie energie.
Die Suid-Afrikaanse mynbedryf word dikwels gekritiseer vir sy swak veiligheidsrekord en hoë aantal sterftes, maar toestande verbeter. Die sterftes was 533 in 1995 en het gedaal tot 199 in 2006. Die algehele sterftekoers in 2006 was 0.43 per 1,000 per jaar. Vir goud was dit 0.71, vir platinum 0.24 en vir ander mynstowwe 0.35. (Ter vergelyking was dit 1.5 in die sestigjare.)
Mynveiligheid het in 2007 heelwat publisiteit gekry, veral nadat 3,200 werkers tydelik ondergronds vasgekeer is in die Elandskraalmyn nadat 'n saamgepersde lugpyp geskeer het weens roes binne-in, losgebreek en in die menshysingskag geval het. Die werkers is uiteindelik deur die rotshysingskag gered. Die voorval het die destydse president, Thabo Mbeki, genoop om opdrag te gee vir 'n volledige ondersoek na die veiligheid in alle myne in bedryf.
Die Lonmin-staking van 2012
Die Lonmin staking het plaasgevind in die Marikana-gebied, naby Rustenburg, Suid-Afrika, by 'n myn wat besit word deur Lonmin, een van die wêreld se vernaamste verskaffers van platinum en verwante metale. 'n Reeks gewelddadige konfrontasies tussen die mynwerkers en die Suid-Afrikaanse Polisiediens het plaasgevind en het op 16 Augustus 2012 gelei tot die dood van 34 individue (30 was mynwerkers en 4 betogers), asook nog 78 mynwerkers wat beseer is. Dit was die dodelikste voorval van geweld tussen die polisie en burgerlikes sedert die Sharpeville-slagting van 1960.
In 2014 het werkers in die platinumbedryf 'n staking begin wat vyf maande geduur het. Dit was die langste staking in die geskiedenis van die Suid-Afrikaanse mynwese.
Callyspongia fibrosa
Callyspongia fibrosa is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Callyspongia en tot die familie Callyspongiidae. Die wetenskaplike naam van die spesie is die eerste keer geldig gepubliseer in 1886 deur Ridley & Dendy.
Beuran Hendricks
Beuran Hendricks (gebore 8 Junie 1990) is 'n Suid-Afrikaanse krieketspeler wat vir die Kaapse Kobras speel. Hy is 'n linkerarm-mediumvinnige bouler wat sedert Maart 2014 vir die Suid-Afrikaanse krieketspan speel. Hy is die broer van Reeza Hendricks, ook 'n Protea-krieketspeler.
Heliograaf
'n Heliograaf is 'n toestel waarmee die weerkaatse lig van die son gebruik word om boodskappe in morsekode te sein. Die persoon wat met 'n heliograaf werk word 'n heliografis genoem. Tydens die Tweede Vryheidsoorlog het die Boeremagte gebruik gemaak van heliografie om te kommunikeer.
Die heliograaf het 'n paar groot voordele ingehou. Dit het langafstandskommunikasie toegelaat sonder 'n vaste infrastruktuur, maar dit kan ook gekoppel word om 'n vaste netwerk te maak wat vir honderde kilometers aanloop, soos in die fort-tot-fort-netwerk wat vir die Geronimo-veldtog gebruik word. Dit was baie draagbaar, het nie 'n kragbron benodig nie, en was relatief veilig, aangesien dit nie sigbaar was vir diegene wat nie naby die operasie was nie. Die ligstraal was baie smal en het slegs 50 voet per myl van die afstand verstrooi. Enigeen in die straal met die korrekte kennis kon seine onderskep sonder om opgespoor te word. In die Boereoorlog, waar albei kante heliograwe gebruik het, is daar soms buise gebruik om die verspreiding van die straal te verminder.
Catherine O'Hara
Catherine O'Hara (gebore 4 Maart 1954) is 'n Amerikaanse aktrise, skryfster, en vervaardiger. Sy is bekend vir haar rolle in die rolprente Home Alone (1990), Best in Show (2000), A Mighty Wind (2003), en Frankenweenie (2012).
Njassaparkiet
Die Njassaparkiet (Agapornis lilianae) is 'n gelokaliseerde, algemene standvoël in sy klein gebied rondom die middel Zambeziriviervallei en verkies breëblaarboomveld, veral hoë mopanieboomveld. Die voël is 13 – 14 cm lank en 30 - 40 g groot. In Engels staan die voël bekend as die Lilian's Lovebird.
Wentzel-se-suikerbos
Wentzel-se-suikerbos (Protea wentzeliana) is ’n struik wat hoort tot die bekende Protea genus. Die plant kom in die Chingamweberge in Zimbabwe, asook in Malawi, Mosambiek, suid-Tanzanië en sentraal-Angola voor. Die struik word tot 1,6 m hoog en blom hoofsaaklik van Mei tot Desember. Die stam is dun met min takkies aan.
Die plant spruit weer uit na 'n brand. Die saad word in 'n doppie geberg, vrygelaat na hulle ryp is en word deur die wind versprei. Die plant is eenslagtig. Bestuiwing vind plaas deur die werking van kewers. Die plant groei op swakgedreineerde en nat grond in dongas en slote in miombo-boomland.
In Engels staan dit as die Wentzel’s sugarbush bekend.
Callyspongia foliacea
Callyspongia foliacea is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Callyspongia en tot die familie Callyspongiidae. Die wetenskaplike naam van die spesie is die eerste keer geldig gepubliseer in 1797 deur Esper.
Kia Carens
Die Kia Carens is 'n kompakte MPV wat sedert 1999 deur die Suid-Koreaanse vervaardiger Kia Motors in verskeie lande (sien regs) gebou word.
Courbevoie
Courbevoie is 'n commune in die westelike voorstede van Parys, Frankryk. Dit is geleë in die hart van die Hauts-de-Seine Département. Met ingang 2018 beskik dit oor 'n bevolking van 82,198 siele.
La Défense, Parys se sakedistrik, waarin van die hoogste geboue in die metropolitaanse gebied voorkom, is versprei oor die noordelike deel van Courbevoie en dele van die naburige communes van Puteaux en Nanterre.
Knoet IV van Denemarke
Knoet IV of Knoet die Heilige (Deens: Knud IV den Hellige of Sankt Knud; omstreeks 1043 – 10 Julie 1086) ), was van 1080 tot 1086 koning van Denemarke. Knoet was ’n ambisieuse koning wat sy oog op die Engelse troon gehad, die Deense monargie versterk en die Rooms-Katolieke Kerk ondersteun het. Hy is in 1086 deur rebelle vermoor en word deur die Katolieke Kerk as die beskermheilige van Denemarke beskou.
Lewe
Knoet was die buite-egtelike seun van Sven II van Denemarke. Voordat hy koning geword het, was hy volgens berigte in 1075 een van die leiers van ’n Wiking-strooptog in Engeland.
In 1080 het hy sy broer, Harald III, opgevolg as koning van Denemarke. Hy het met sy troonbestyging getrou met Adela, die dogter van Robert I, Graaf van Vlaandere. Hulle het ’n seun, Charles, gehad – ’n ongewone naam in Denemarke. Die seun het later Graaf van Vlaandere (1119–1127) geword en was bekend as Karel die Goeie. Nes sy pa is hy deur rebelle in ’n kerk vermoor (in 1127 in Brugge).
Knoet het hom gou bewys as ’n hoogs ambisieuse en vroom koning. Sy bewind is gekenmerk deur pogings om die koninklike mag in Denemarke uit te brei. Hy het edikte afgekondig waarkragtens hy vir homself grond toegeëien het, asook die reg op die inhoud van skeepswrakke en op die besittings van buitelanders en mense wat sonder familie sterf. Hy het ook wette uitgevaardig om swakkes, buitelanders en die weduwees en wese te beskerm. Al dié maatreëls het gelei tot ontevredenheid onder sy onderdane, wat nie gewoond was aan ’n koning wat homself soveel mag toeëien en so inmeng in hul daaglikse lewe nie.
Knoet se ambisies was nie net tot sy eie land beperk nie. As ’n kleinseun van die suster van Knoet die Grote, wat tot in 1035 koning van Engeland, Denemarke en Noorweë was, het hy geglo hy is geregtig op die Engelse troon. Hy het Willem die Veroweraar dus as ’n indringer beskou. In 1085 het hy ’n vloot byeengebring om Engeland binne te val, maar dit het nooit gevaar nie. Knoet was waarskynlik lugtig vir inmenging deur Hendrik IV, Heilige Romeinse Keiser met wie Denemarke en Vlaandere op vyandelike voet was. Hy was ook wantrouig teenoor sy broer Olaf (later Olaf I van Denemarke), wat die vloot wou aanvoer. Hy het hom laat arresteer en na Vlaandere gestuur. Dit was die einde van die vloot, maar Knoet wou dit weer die volgende jaar byeenbring.
Dood
Voor dit egter kon gebeur, het ’n opstand in 1086 uitgebreek in Suid-Jutland, waar Knoet gebly het. Hy en sy manne het in ’n houtkerk in Odense gaan skuil. Maar op 10 Julie 1086 het die rebelle die kerk binnegestorm en Knoet voor die kansel vermoor.
Vanweë sy steun aan die kerk is hy gou as ’n heilige beskou en in 1101 is hy amptelik heilig verklaar.
Jenny O'Hara
Jenny O'Hara (gebore 24 Februarie 1942) is 'n Amerikaanse aktrise en regisseuse. Sy is bekend vir haar rolle in die rolprente Wishmaster (1997), Mystic River (2003), Extract (2009), en Devil (2010).
Roseanne Park
Roseanne Park (Koreaans: 박채영) (gebore 11 Februarie 1997) is 'n Suid-Koreaanse popsangeres.
John Craven (akteur)
John Craven (22 Junie 1916 – 24 November 1995) was 'n Amerikaanse akteur. Hy was bekend vir sy rolle in die rolprente Dr. Gillespie's Criminal Case (1943), The Human Comedy (1943), en The Purple Heart (1944), en in die televisiereeks The Twilight Zone (1959).
Akira Matsunaga (1948)
Akira Matsunaga (松永 章) is 'n voormalige Japannese sokkerspeler. Hy het vir die Japanse nasionale sokkerspan uitgedraf.
Selati-wildreservaat
Die Selati-wildreservaat is 'n beskermde natuurgebied tussen Gravelotte en Phalaborwa, in die Limpopoprovinsie van Suid-Afrika. Die reservaat het 'n oppervlakte van ongeveer 30 000 ha en die Selatirivier vloei deur die park.
Wildlewe
Wildspesies in die natuurreservaat sluit leeus, olifante, luiperds, jagluiperds, wildehonde, gevlekte hiënas, buffels en baie boksoorte in.
BarbieGirls.com
BarbieGirls.com is 'n webwerf wat vir meisies ontwerp is. Die werf is op 24 April 2007 deur Mattel, die vervaardiger van die Barbie-poppe geloods en is 'n gekontroleerde gemeenskap wat op meisies tussen die ouderdom van 6 en 12 gemik is. Die werf het reeds 200 000 geregistreerde gebruikers na een week gehad en 5 miljoen na vier maande; dit word as een van die vinnigste groeiende virtuele gemeenskappe beskou. 'n Gebruikersrekening is gratis, maar daar is ook VIP-rekenings beskikbaar teen $5.99.
Witkwasjakkals
Die witkwasjakkals (Canis adustus) is 'n sku en seldsame jakkals wat endemies aan Sentraal- en Suider-Afrika is.
Bou
Die kleur van hierdie minder bekende jakkals is grys tot vaalbruin terwyl die snoet donker is. Soos die naam aandui, het witkwasjakkalse 'n duidelike wit punt op hul stert, wat aan 'n kwas wat in wit verf gedoop is herinner. Verder het hulle ook 'n kenmerkende wit streep op elke blad, wat hulle hul Engelse naam, Side-striped Jackal ("sy-gestreepte jakkals"), gegee het. Volwasse witkwasjakkalse het 'n gemiddelde hoogte van 50 cm en weeg gemiddeld 9 kg. Die wyfies is effens kleiner as die mannetjies.
Habitat en gewoontes
Hulle verkies 'n ruie, waterryke omgewing en vermy droë dele, oop grasvlaktes en bergagtige dele. Die soogdier is sku en hoofsaaklik naglewend. Hierdie jakkalse is karnivore en vreet klein soogdiertjies, grondvoëls, eiers en goggas.
Die wyfie is telkens nege weke dragtig, waarna vier tot ses kleintjies gebore word.
Gluonbal
’n Gluonbal in deeltjiefisika is ’n hipotetiese saamgestelde deeltjie. Dit bestaan net uit gluone, sonder enige kwarke. So ’n toestand is moontlik omdat gluone ’n kleurlading het en die sterk wisselwerking ondervind. Gluonballe is uiters moeilik om in deeltjieversnellers waar te neem aangesien hulle meng met gewone meson-toestande.
Stogastiese proses
'n Stogastiese proses of soms ook 'n lukrake proses genoem is die teenoorgestelde van 'n deterministiese proses (of deterministiese stelsel) in waarskynlikheidsleer. In plaas daarvan dat net een moontlike 'werklikheid' oorweeg word oor hoe 'n proses moontlik met tyd kan ontwikkel, is daar in 'n lukrake proses 'n onbepaaldheid in sy toekomstige ontwikkeling soos beskryf deur waarskynlikheidsverspreidings. Dit beteken dat selfs al is die aanvanklike toestand (of vertrekpunt) bekend, daar vele waarskynlikhede bestaan oor waar die proses kan opeindig, al dra sommige moontlikhede 'n hoër waarskynlikheid as ander.
Formele definisie
'n Stogastiese proses is 'n tydgeïndekseerde toevalsveranderlike X_t\, waar die waardes van die proses afhang van \omega\, wat uit die steekproefruimte \Omega\, is. \omega\, verteenwoordig iets soos 'n (moontlike) toestand van die wêreld waarin dié spesifieke waargeneem word.
Stogastiese prosesse word bestudeer in Wiskunde, Statistiek en Operasionele Navorsing en speel 'n groot rol in die toepassings van die Fisika, Ingenieurswese en Finansies.